Document ID: 32006R0941

UREDBA SVETA (ES) št. 941/2006
z dne 1. junija 2006
o spremembi Uredbe (ES) št. 51/2006 glede sinjega mola in sleda
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1), in zlasti člena 20 Uredbe,
ob upoštevanju predloga Komisije,
ob upoštevanju naslednjega:
(1)
Uredba Sveta (ES) št. 51/2006 (2) določa za leto 2006 ribolovne možnosti in s tem povezane pogoje za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova.
(2)
V skladu s posvetovanji z dne 23. februarja 2006 med Skupnostjo in Ferskimi otoki je bil dosežen sporazum o vzajemnem dostopu do staležev sinjega mola in sleda v ribolovnih območjih ene in druge. Ta sporazum bi bilo treba izvajati.
(3)
Ker plovila, ki so bila v razdelkih ICES VI a, b in VII b, c, j, k in na podobmočju XII namenjena ulovu osličev z zabodnimi mrežami, niso bila udeležena pri ribolovnih praksah, ki so privedle do prepovedi uporabe zabodnih mrež na teh območjih; je primerno, da se ta ribolov še naprej dovoljuje z odstopanjem od prepovedi.
(4)
Skupnost je imela z Norveško posvetovanja o upravljanju staležev norveškega sleda, ki se drsti spomladi (atlantski sled), v severovzhodnem Atlantiku, zlasti glede izvajanja režima izdajanja dovoljenj.
(5)
Uredbo (ES) št. 51/2006 bi bilo zato treba ustrezno spremeniti -
SPREJELA NASLEDNJO UREDBO:
Člen 1
Priloge IA, IB in IV k Uredbi (ES) št. 51/2006 se spremenijo v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 1. junija 2006

Labels: 11
6